Diari Oficial de la Generalitat Valenciana


Sumari del DOGV 4791, del 06-07-2004 (2004/7057)

RESOLUCIÓ de 5 de juliol de 2004, de la Conselleria de Presidència, per la qual es comunica el termini de presentació de documents previst en l'article 9.1 de la Llei 41/1995, de 22 de desembre, de Televisió Local per Ones Terrestres.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7057


Data del document
:   05-07-2004

Organisme emissor
:   Conselleria de Presidència

Tipus de document
:   Resolució

Descriptors 

:   * administració local
    * mitjà de comunicació local
    * televisió d'alta definició

RESOLUCIÓ de 5 de juliol de 2004, de la Conselleria de Presidència, per la qual es comunica el termini de presentació de documents previst en l'article 9.1 de la Llei 41/1995, de 22 de desembre, de Televisió Local per Ones Terrestres. [2004/X7057]
  
El Reial Decret 439/2004, de 12 de març (Boletín Oficial del Estado número 85, de 8 d'abril), ha aprovat el Pla tècnic nacional de la televisió digital local.
  
Esta aprovació ha fet que comence el còmput del termini de tres mesos que preveu l'apartat tercer de la disposició transitòria segona de la Llei 41/1995, de 22 de desembre, de Televisió Local per Ones Terrestres, segons la redacció donada per la Llei 53/2002, de 30 de desembre, de Mesures Administratives, Fiscals i de l'Orde Social.
  
Ateses les importants funcions que la Llei 41/1995, de 22 de desembre, de Televisió Local per Ones Terrestres, assigna als ajuntaments, cal aclarir, en l'àmbit de la Comunitat Valenciana, una sèrie d'extrems relatius als acords previstos en l'article 9.1 de la llei esmentada, a fi de facilitar-ne la presentació, i als efectes es dicta la present resolució.
  
Per això, d'acord amb el que disposa el Decret 111/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Presidència, he resolt:
  
Primer
  
El termini de tres mesos previst per l'apartat tercer de la disposició transitòria segona de la Llei 41/1995, de 22 de desembre, de Televisió Local per Ones Terrestres, es computarà des del 8 d'abril de 2004, data de la publicació oficial del Reial Decret 439/2004, de 12 de març, pel qual s'aprova el Pla tècnic nacional de la televisió digital local.
  
Per tant, este termini acabarà el 8 de juliol de 2004.
  
Segon
  
Els ajuntaments que hagen adoptat els acords de gestió directa d'un programa de televisió digital local, previstos per l'article 9.1 de la Llei 41/1995, de 22 de desembre, de Televisió Local per Ones Terrestres, hauran de presentar certificació de l'acord plenari corresponent, abans del 8 de juliol de 2004, dirigida a la Secretaria Autonòmica de Comunicació de la Conselleria de Presidència.
  
Això no obstant, s'admetran els escrits presentats pels alcaldes dels ajuntaments, sempre que el Ple ratifique la decisió de l'alcalde i la certificació de l'acord plenari es presente abans del 31 de juliol.
  
Tercer
  
No caldrà que els ajuntaments concreten en els acords a què es refereixen els dos apartats anteriors la forma específica de gestió directa del corresponent programa de televisió digital local.